GiliGold/VAD_KnessetCorpus huggingface dataset:
<בני אלבז: בסיור שעשיתי עם המנכ"ל המשרד להגנת הסביבה ביום רביעי - - -
יעל כהן-פארן: אתם פיניתם או בגלל הגשם הן לא עובדות?
<אחוות בן חור: חברים, אנחנו פינינו 160 טון.
יעל כהן-פארן: זה היה ביום אחד - -
<אחוות בן חור: פינינו לא רק ביום אחד.
יעל כהן-פארן: - - בנובמבר.
יעל כהן-פארן: קיבלתי מכתב על זה.
דוד אמסלם: אל תפריעי לו.
<אחוות בן חור: ביקשתי מהיושב-ראש לא להפריע, אז עכשיו את מפריעה?
<אחוות בן חור: 160 טון של גזם.
<אחוות בן חור: מעבר לזה אנחנו נמצאים בשיח שוטף עם בעלי המפחמות, עם אותם 15 בעלי מפחמות, כולל ראשי המועצות וכל מי שיש לו יד ורגל בעניין הזה בצד הפלסטיני, מתוך הבנה שלהם שהסיפור הזה בשיטה הנוכחית, במפחמות המסורתיות המזהמות לא קורה יותר.
<אחוות בן חור: הם מבינים שאין לנו שום כוונה לאפשר לזה להמשיך, וכך זה מתנהל.
<אחוות בן חור: כרגע לא קורה שום דבר בשטח, למעט דבר אחד - -
<בני אלבז: אין אפילו מפחמה אחת.
<אחוות בן חור: - - אנחנו בשיתוף עם המשרד להגנת הסביבה, זה יותר משנה, בנינו מפחמה מודרנית, לא מזהמת כלל, שהנצילות שלה והיעילות שלה היא בערך פי 50-40 מהמפחמה הקיימת.
<אחוות בן חור: זאת אומרת, במקום 300 מפחמות מזהמות, כל הענף הזה עם 10 מפחמות מודרניות, לא מזהמות, חי ומשווק את אותו מוצר, פוגע בצורה אנושה בהיקף הפעילות שם, כי לא צריך כל-כך הרבה פועלים, זה מצמצם דרמטית את אותם 1,000 שעובדים במעגל הראשון למשהו כמו 70-60 איש, זה כל מה שיצטרכו כדי להפעיל את העניין הזה.
<אחוות בן חור: אנחנו נצטרך לתת פתרונות חלופיים להקשרים הכלכליים האלה של המעגל הראשון והמעגל השני שנפגעים.
<אחוות בן חור: מדובר על אלפי משפחות פלסטיניות שחיות מהעניין הזה, כבר 150 שנה, דרך אגב, אבל הם הולכים אתנו הפלסטינים.
<אחוות בן חור: אני רוצה להגיד עוד משפט בהקשר הזה.
<אחוות בן חור: צריך להבין שאם לא נייצר חלופה שקיימת היום בעולם – המפחמה שלנו ויש גם מפחמה הולנדית שהם בוחנים אותה אתנו ביחד, שגם היא לא מזהמת כלל, היא עובדת בארצות-הברית, היא עובדת בהולנד, היא עובדת בכל אירופה ומייצרת בתפוקות וביעילות הרבה-הרבה יותר גבוהה – מכיוון שיש צורך, כמו שאמרתי, גם בשוק הפלסטיני, ואפילו ייצוא החוצה למדינות אחרות, אנחנו כל הזמן נמשיך במשחקי חתול ועכבר.
<אחוות בן חור: דרך אגב, גם אם החקיקה הזאת שאתה רוצה תתקדם, עדיין במעברים הישראליים על הפלטפורמה הישראלית, כמו שעוברים הרבה-הרבה מוצרים אחרים לצערי, בלי שום פיקוח, למרות שהם מוצרים פלסטינים הם עוברים על פלטפורמות של ישראלים, זה ימשיך להיכנס פנימה.
<אחוות בן חור: תתחיל לחפש את זה בסופרים, ישימו מעטפות של ייבוא מהולנד, למרות שזה יגיע מג'נין, ואנחנו כל היום נמשיך לשחק, כי כשיש ביקוש ויש רצון כלכלי להתפרנס, זה יקרה.
<אחוות בן חור: כשניתן לזה פתרון אמיתי, כמו שאנחנו מתכננים, כנראה שנפתור את הבעיה.
<אחוות בן חור: הכי חשובה לנו הבעיה הבריאותית והמזהמת, ועדיין נאפשר לביקוש הזה להתקבל, גם בארץ וגם בשטחים, וגם נאפשר להם להתפרנס.
<אחוות בן חור: זה הכיוון.
<אחוות בן חור: אנחנו כרגע נמצאים בעיצומה של הבנייה של המפחמה בשטח, היא תתחיל בתוך שבועיים לעבוד - - -
שרן השכל: מדינת ישראל בונה להם את המפחמה?
<אחוות בן חור: אנחנו בונים ב"יעבד" כרגע מפחמה ביחד אתם, מודרנית, שאנחנו הקמנו אותה באוניברסיטה שלנו באריאל במשך כמעט שנה וחצי של מחקר ופיתוח, היא עברה את כל הניטורים האפשריים והיא לא מזהמת כלל.
דוד אמסלם: אנחנו נממן את המפחמה?
<קריאה: אתה מכניס להם גזם, דודי, לא רק מממן את המפחמה.
<אחוות בן חור: את הפיילוט הזה אנחנו כרגע מממנים כדי לתת להם אינטרס לעבור לעולם הזה.
<אחוות בן חור: ברגע שזה הופך למסחרי, ברור שזה יהיה מימון שלהם.
<בני אלבז: מדובר על זיהום ברמה של נר.
<אחוות בן חור: הדבר הזה עובר וימשיך לעבור ניטור קבוע גם בשטח על-ידינו, כדי לוודא שאין שום זיהום.
<אחוות בן חור: הדבר הזה, כרגע ברור לנו שהוא לא מזהם, כי גם בהולנד בדקנו את זה, יש לנו את כל הממצאים וגם את המפחמה שלנו בדקנו, כמו שאמרתי.
<אחוות בן חור: אם זה מזהם ברמה של מדורה זה לא יאושר וזה לא יקרה.
<אחוות בן חור: ברגע שזה לא מזהם כלל וזה נותן עדיין פתרון כלכלי גם לצורך הישראלי וגם לצורך הפלסטיני - - -
דוד אמסלם: בן חור, מה הלו"ז של הדבר הזה?
<אחוות בן חור: זה מתחיל לעבוד בעוד שבועיים.
דוד אמסלם: הפיילוט.
<אחוות בן חור: אם הפיילוט הזה בתוך שבועיים-שלושה מוכיח את עצמו, כי זה עובד בקצבים הרבה יותר גבוהים, הם רואים שזה טוב, אנחנו צריכים לפרוס באמצעות הכלכלה שלהם כרגע.
<אחוות בן חור: הם מוכנים לזה, זה מה שחשוב, הם מבינים שהסיפור שלהם נגמר והם צריכים לעבור למשהו אחר, מודרני, שיודע לחיות עם הסביבה.
דוד אמסלם: עכשיו אני רוצה לשאול שאלה ברשותך.
<אחוות בן חור: כיוון שהיא צדקה לגבי מה שהיא אמרה, בעונת החורף זה הרבה-הרבה יותר חלש ובקיץ זה מתחיל חזרה, היעד שלי להגיע לזה שלפני הקיץ הסיפור הזה יקבל את הטרנספורמציה הנדרשת וכבר עובד, לא מזהם, בתצורה שאנחנו רוצים, בבקרה מלאה שלנו.
<אחוות בן חור: אם זה לא יקרה, תימשך האכיפה ולא יהיה שם כלום.
יעל כהן-פארן: מי מנטר את איכות האוויר?
דוד אמסלם: בן חור, אני רוצה להבין את העניין מבחינתך.
דוד אמסלם: אתה אומר לי כסמכות העליונה במינהל האזרחי: אנחנו עובדים על חלופה או לייצר פתרון, כדי שהעסק יעבוד רק בצורה לא מזהמת.
דוד אמסלם: אותנו מעניין הזיהום - - -
<אחוות בן חור: רק הזיהום.
דוד אמסלם: עד שזה יקרה לא נאפשר - - -
<אחוות בן חור: לא רק עד שזה יקרה, גם כשזה יקרה, והחוק הזה אמור לשרת אותי, כי החוק הזה יאפשר להכניס רק פחמים שאני מאשר, ולכן ייכנסו פחמים רק מהאתר או מהמפחמה שלא מזהמת.
<אחוות בן חור: על כל השאר אנחנו נפקח גם פיזית בתוך השטח וגם בדרך, כדי שהדבר הזה יאפשר אך ורק מוצר לא מזהם בתהליך לא מזהם.
דוד אמסלם: לי חשוב רק דבר אחד, שעד שזה קורה אתם ממשיכים לאכוף על בסיס קבוע - -
<אחוות בן חור: זה מה שאנחנו עושים.
דוד אמסלם: - - שלא יהיה מצב שהם ימשיכו לעשות - - -
<אחוות בן חור: תרשום לפרוטוקול, שכל זמן שמישהו לא ינחה אותי אחרת בדרג המדיני, ולא נראה לי שמישהו ינחה אותי אחרת, אני לא אאפשר לשום מפחמה מזהמת להמשיך לעבוד שם בשטח.
<אחוות בן חור: וזה לא קשור כרגע אם יהיה פתרון או לא יהיה פתרון.
<אחוות בן חור: יהיה פתרון – מצוין, לא יהיה פתרון – לא תהיה פעילות, כמו שקורה עכשיו.
יעל כהן-פארן: תחרים עוד ציוד כמו שהיה בנובמבר?
<אחוות בן חור: ברור.
דוד אמסלם: כן, בני.
<בני אלבז: אני אומר לכם עוד משהו אחד:
<בני אלבז: דודי אמסלם מוביל את הדבר הזה, אין לי מילים.
<בני אלבז: ברוח שלו הלכתי והובלתי כל מה שהוא אמר פה, כדי לממש את מה שהוא אמר בכל השנה האחרונה.
<בני אלבז: המטרה שלי היתה לבטל את כל המפחמות בשטחי B ולתת אלטרנטיבה לא מזהמת.
<בני אלבז: ביצענו את זה.
<בני אלבז: הייתי עם מנכ"ל המשרד להגנת הסביבה ביום חמישי, הוא היה בהלם.
<בני אלבז: אין מפחמה אחת בשטח.
<בני אלבז: אחת אין.
<בני אלבז: מערומים – הסתיימו.
<בני אלבז: הם מבקשים ממני את הפחם שנשאר להם, שהוא לא נגמר, כשעצרנו להם את הפעילות הזאת, אמרנו "אין מצב".
<בני אלבז: המקום יהיה נקי, אנחנו הולכים לעבד אותו, לשים אדמה, להפוך את הכול.
<בני אלבז: המתחם של חמש מפחמות מסכנות, אם יפעלו ללא זיהום, יהיה במקום אחד מרוכז, תחת סככה, פיקוח שלנו רציף, ולא יהיו שם מפחמות יותר לעולם.
דוד אמסלם: קודם כול, אני שמח.
דוד אמסלם: באמת אני שמח, בן חור, על מה שדיווחת לנו.
<בני אלבז: זה בזכותך, שתדע.
דוד אמסלם: לא בזכותי כלום.
<בני אלבז: אני אומר את האמת.
דוד אמסלם: אני שמח בגלל שככה אני חושב שצריך לקחת אחריות.
דוד אמסלם: אתם הרי צבא, אתם בסוף לא מעבדה לייצור מתקני פחמים, אבל הבנתם, כמו שאמרת, שאתם צריכים לייבש את הביצה ולא להתעסק עם המים.
דוד אמסלם: שאפו על הכיוון.
דוד אמסלם: לי חשוב גם מה שאמרת, שעם זה, בלי זה, מפחמות לא יהיו שם.
<אחוות בן חור: מפחמות מזהמות לא יהיו.
דוד אמסלם: מזהמות.
דוד אמסלם: זו הכוונה שלי.
<אחוות בן חור: לא יהיו.
דוד אמסלם: מבחינתי זו בשורה.
דוד אמסלם: אי'צה.
<יצחק מאיר: אני רוצה להצטרף ולהגיד שהסובלים במעגל הקרוב ביותר, שזה חרמש ומבוא דותן מרגישים הקלה חד-משמעית.
<יצחק מאיר: אני לא מדבר על ימי הגשם, אני מדבר עוד קודם.
<יצחק מאיר: אין מפחמות באזורי B הקרובים, והתהליך שבני ותא"ל בן חור דיווחו נעשה באוניברסיטת אריאל, בליווי שלנו, הניסויים הצליחו ואפשר להיות אופטימי.
<בני אלבז: האיש שלך גם בונה את זה, אל תשכח.
דוד אמסלם: תודה, איצ'ה.
דוד אמסלם: אילן, בבקשה, ואני חייב ללכת לוועדת הכנסת.
יעל כהן-פארן: אני חייבת עוד מילה.
<אילן שדה: כמובן שמענו וראינו את התמונות והדיווחים הן על בניית אותה מפחמה, אבל יותר משמעותי זה על השטחים הנקיים והריקים ממפחמות שפורקו, אנחנו לא יודעים על-ידי מי.
<אילן שדה: דרך אגב, לאן הלך העץ שהיה שם בערימות?
<בני אלבז: בעץ גם משתמשים להסקה ביתית.
<בני אלבז: יש שם 2.5 מיליון פלסטינים.
<אילן שדה: העיקר שאין מפחמות, וההתחייבות של בן חור שלא יהיו, זה הדבר המרכזי.
<אילן שדה: אותנו לא מעניין אם יעשו כך או אחרת.
<אילן שדה: השלטון האזרחי צריך לתת פרנסה ותעסוקה, זה גם ביטחון, אנחנו יודעים שזה חלק מהמעטפת, אבל הדבר העיקרי הוא שלא יהיו מפחמות מזהמות.
<אילן שדה: אותי קצת מפתיע, אני די ספקן בנושא האקולוגי, כי אני עוסק בזה כבר כמה שנים טובות בכל המאבק הזה, שמעתי מהמינהל האזרחי שעושים ניסויים וכבר יש מפחמה.
<אילן שדה: מצד אחד אומרים הולנד, מצד אחד אומרים אריאל.
<אילן שדה: אם זה עובד בהולנד, למה אי-אפשר היה להביא את זה - - -
<בני אלבז: אני אקח אותו.
<בני אלבז: עלי.
דוד אמסלם: תזמין אותו, שיראה את זה.
<בני אלבז: בשבוע הבא.
דוד אמסלם: אני מניח שאילן גם מבין בעניין.
דוד אמסלם: לפי איך שהוא נראה הוא צרכן פחמים.
<בני אלבז: אני אקח אותו חופשי.
דוד אמסלם: תראה לו.
דוד אמסלם: שתף אותו.
<בני אלבז: חגי שותף לכל המהלך.
<בני אלבז: הוא יודע שמתי שהוא רוצה לבוא, הוא יכול להגיע.
<אילן שדה: מעניין אותנו הנושא, ואם זו אחת ויהיה ניסוי ומעקב וכל הדברים האלה, היינו שמחים - -
<בני אלבז: נשמח מאוד לשתף אותך.
<אילן שדה: - - שאיגוד ערים להגנת הסביבה, שיש לנו, שהוא אחראי על הנושא, המנכ"ל פה - - -
דוד אמסלם: רבותי, אני רוצה ברשותכם.
<אילן שדה: דבר נוסף, אני מסכים אתך, אמרתי את זה יותר מדי פעמים, וצר לי שאני צריך להגיד ליועצים המשפטיים של המשרדים.
<אילן שדה: אם הממשלה החליטה לעצור את זה, תפקידכם הוא לא לומר "לא".
<אילן שדה: אני תמיד שומע פה אתכם אומרים "לא".
<אילן שדה: תפקידכם לומר איך כן מפסיקים את הדברים האלה, את העברת הפחם לארץ או כל דבר אחר.
<אילן שדה: היועץ המשפטי שלי, קוראים לו "נחליאלי", הוא תמיד אתי.
<אילן שדה: הוא אומר לי איך כן לעשות את הדברים ולא עוצר אותי.
דוד אמסלם: כי אתה יכול להחליף אותם.
<אילן שדה: אני אומר לך: תעשה אתה את החוק אם הם לא יכולים, עם תומר, עם מי שצריך.
<אילן שדה: למה תמיד "לא", "לא", "לא"?
<אילן שדה: אנשי הלוא.
<אילן שדה: את המשפט הזה אני אומר תמיד.
<אילן שדה: אני אומר לך תודה על איך שאתה מוביל את זה, שאתה אתנו - - -
דוד אמסלם: נו, באמת.
דוד אמסלם: אין לי זמן, אני מאחר כבר שש דקות לוועדת הכנסת.
<אילן שדה: - - - בהחלט בשם כולנו.
דוד אמסלם: חברת הכנסת פארן, באמת בקצרה.
דוד אמסלם: אני רוצה לסכם וללכת.
יעל כהן-פארן: אני אדלג על הברכות, אבל באמת אני מצטרפת.
יעל כהן-פארן: זו בשורה ענקית.
יעל כהן-פארן: אני באה מהאזור ואני מקבלת המון פניות, כולל בשבועות האחרונים.
יעל כהן-פארן: לפני הגשם האחרון עדיין היה ריח, היה עשן, היה נורא.
יעל כהן-פארן: השאלה היא בסופו של דבר אם זה באמת דבר כזה נפלא.
יעל כהן-פארן: גם אני אשמח לבוא לראות את זה וגם השאלה היא מי יפקח על זה בסופו של דבר, ולא שמעתי כאן את הגנת הסביבה.
יעל כהן-פארן: אתה אומר שהמנכ"ל היה נדהם, אבל יושב לידך הסמנכ"ל – לא שמעתי את חוות דעתם אם זה באמת אפס זיהום.
יעל כהן-פארן: אני רוצה לשמוע את חוות-דעתם.
<בני אלבז: הבהרנו חד וחלק.
יעל כהן-פארן: בסדר, אני רוצה לשמוע שהזיהום אפסי.
יעל כהן-פארן: זה דבר אחד.
יעל כהן-פארן: דבר שני, מי מפקח.
יעל כהן-פארן: הרי אין לנו סמכויות לפיקוח של המשרד להגנת הסביבה.
יעל כהן-פארן: לך יש, אבל המשרד להגנת הסביבה צריך לשלוח פקחים מקצועיים וכו'.
<בני אלבז: אני המשרד.
יעל כהן-פארן: לך יש את היכולת המקצועיות לפקח באותה רמה?
יעל כהן-פארן: אני תוהה מי יפקח על זה יום-יום, שעה-שעה, אם יהיו שם תקלות.
יעל כהן-פארן: אתם יודעים מפעל לא מזהם, עד שיש איזה תקלה, ואז הוא מתחיל לזהם.
יעל כהן-פארן: אני רוצה להעלות פה עוד נושא של איגוד הערים, באמת נקודה אחרונה.
יעל כהן-פארן: איגוד ערים שאמון על ניטור זיהום האוויר בכל האזור של חדרה ומנשה וכו' לא מקבל היום כלים כדי לנטר את סוג הזיהום הזה של המפחמות.
יעל כהן-פארן: אם היו לו כלים, גם היינו יכולים לדעת מה אנשים נושמים.
יעל כהן-פארן: יש פה עניין של תקציב לא כל-כך גדול.
יעל כהן-פארן: למרות שהולכים לכיוונים החיוביים, ואני מברכת על זה, אני חושבת שהוא צריך לנטר בשביל אותה תקלה שאולי תהיה, שהוא ידע שיש תקלה, כי אתה לא תהיה שם אולי כדי לזהות אותה.
דוד אמסלם: תודה רבה לחברת הכנסת.
דוד אמסלם: אני מאחר כבר שמונה דקות.
דוד אמסלם: כולנו פחות או יותר מבינים את הכיוונים.
דוד אמסלם: הבשורה מבחינתי בדיון הזה זה הדיווח של ראש המינהל האזרחי, תא"ל בן חור, באמת שימחת אותי, גם אתה וגם בני.
דוד אמסלם: בסך-הכול בני באמת נמצא פה בכל הדיונים, היה בתחילת הדרך.
דוד אמסלם: בני זה קמ"ט איכות סביבה במינהל האזרחי.
דוד אמסלם: לקחתם פה אחריות, יכולתם להגיד שזה לא יושב אצלכם ואתם צבא.
דוד אמסלם: זה בסדר, אף אחד לא ציפה שהצבא יתחיל לפתח מתקני פחמים וניסויים במפחמות, אבל כל הכבוד ושאפו לכם, בגלל שככה עובדת מערכת שבדרך כלל לוקחת אחריות ואמורה לתת פתרונות, לא רק לספר למה זה לא אצלה.
דוד אמסלם: אני מאוכזב עמוקות וקשות ממשרד הכלכלה ומשרד המשפטים.
דוד אמסלם: ציפיתי לבוא ולשמוע פה כבר כיוון של פתרון, להציע פה איזה הצעת חוק ממשלתית, כשיש להם כיוון או תזכיר, ולקדם את זה, אבל עדיין הם עסוקים מתחילת הדרך, כבר שנה, לספר לנו למה זה לא אצלם והם גם כועסים.
דוד אמסלם: מבחינתי זה על גבול החוצפה אפילו.
דוד אמסלם: אין לי מושג מה הם עושים, אם כך, בבוקר.
דוד אמסלם: הם מסתכלים כשתושבי מדינת ישראל נאנקים תחת הקושי, הם רואים את התושבים שמגיעים כבר שנה שלמה לפה, ומספרים: זה לא אני, זה ההוא, זה לא אני, זה ההוא.
דוד אמסלם: משרד המשפטים בכלל רוצה כמעט שאני אביא את ראש הממשלה לכאן לדיון, כדי שהוא יחתוך איזה משרד יטפל בנושא של הפחמים.
דוד אמסלם: אמרתי שאתמול היו פה תלמידים בכיתה י'.
דוד אמסלם: תאמין לי, אם הם היו שומעים את הדיון הזה, הם היו תולשים את השערות, הם לא היו מאמינים, הם לא היו מאמינים שהם נמצאים בכנסת, וגם הם היו פותרים.
דוד אמסלם: הייתי נותן להם חצי שנה, הם היו פותרים את זה.
דוד אמסלם: מה שנשאר לי פתוח כרגע זה הנושא של הצעת החוק.
דוד אמסלם: אני אתייעץ עם היועץ המשפטי שלי, יש מצב שאני אנסח אותה בגלל אוזלת היד של פקידי הממשלה.
דוד אמסלם: אני גם לא רואה שלושה שרים מתכנסים בינם לבין עצמם סתם.
דוד אמסלם: את מצפה שהפקיד ישכנע את השר שייפגש עם השר השני והשלישי, יש פה שלושה שרים, איכותה סביבה, חקלאות, כלכלה וגם משפטים - -
<תהילה רוט: זה לא רלוונטי.
דוד אמסלם: - - גם חייבים להיות, אולי גם יועץ משפטי לממשלה, שישבו שלושה שרים ויועץ משפטי לממשלה ויתעסקו - - -
<תהילה רוט: למה היועץ המשפטי לממשלה?
דוד אמסלם: אני מניח שגם הם יריבו, אז נביא יועץ משפטי לממשלה, ואני מקווה שבתוך חודש, אם הם לא יצאו מהחדר, אולי הם יסכימו לייצר תהליך שפותר את בעיית הפחמים.
דוד אמסלם: לא מדברים על המכשול בעזה לגבי המנהרות – פחמים.
דוד אמסלם: תשמעו מה שאתם אומרים לי.
דוד אמסלם: אני כל פעם מסתכל על הצד השמאלי של השולחן, אני מתבייש, אני נבוך.
דוד אמסלם: אני אחכה שבוע לקבל מכם איזה איתות שאתם בכיוון.
דוד אמסלם: משרד הכלכלה, ככה אני רואה, זה חונה אצלכם.
דוד אמסלם: אני בא מזווית הסחורות, מזווית המוצרים.
דוד אמסלם: אם אתם לא תתנו לנו איתות, אני כבר אשב עם היועץ המשפטי, ואני מניח שנגיש הצעת חוק פרטית וננסה לקדם אותה.
דוד אמסלם: אחרי זה אני אראה מה אני עושה בהיבט שלכם.
דוד אמסלם: נראה מה נעשה.
<אילן שדה: ישיבת מעקב.
יעל כהן-פארן: תעשה ישיבת מעקב.
דוד אמסלם: אנחנו נעשה ישיבת מעקב בכל מקרה בעוד כחודש וחצי, כדי לתפור את כל הנושא הזה.
<בני אלבז: אנחנו ניקח אותך לשם, הבטחה אישית.
דוד אמסלם: עד אז, בני, אני מבקש ממך, קח את אילן לשם וגם את החבר'ה.
<בני אלבז: יבוצע.
דוד אמסלם: רבותיי, אני מתכבד לפתוח את ועדת הפנים והגנת הסביבה בנושא תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016.
דוד אמסלם: איך אתם רוצים?
דוד אמסלם: אתה רוצה, היועץ המשפטי עידו בן יצחק, להתייחס או שנעביר את זה ישר - - -?
<עידו בן יצחק: קודם שהם יציגו.
<עידו בן יצחק: אחרי זה - - -
<קרן גלאון: אני אציג.
<קרן גלאון: קרן גלאון מהייעוץ המשפטי - - -
דוד אמסלם: עורכת הדין קרן גלאון, שלום לך.
<קרן גלאון: בסדר גמור.
<קרן גלאון: מדובר בהארכת תוקף של תקנות, שבעצם עניינן לבוא לקראת האזרחים שמתקשים לשלם את - - -
דוד אמסלם: מה שהיה בפעם הקודמת, שנתנו לכם עד סוף השנה, כדי שתבטלו את האגרות.
דוד אמסלם: ככה עשיתי.
<קרן גלאון: וזה בא עם הסט השני, בעצם הרביזיה והאגרות - - -, שמטרתו לבטל כמעט את כל האגרות המבצעיות.
<קרן גלאון: גם אחרי שיבוטלו האגרות המבצעיות, עדיין אנחנו רוצים להשאיר את ועדת ההנחות בתוקף, בין מאחר ואנחנו משאירים כמה אגרות מבצעיות לבין האגרות שעוד אנשים ממשיכים להתדיין לגביהם, שיהיו בתוקף עד להתקנת התקנות החדשות.
<קרן גלאון: אחרי שנסיים את התקנות החדשות, נוכל לבדוק האם צריך להפוך את ההוראה להוראת - - - או לשנות אותה, לגבי ההנחות או לבטל אותה.
דוד אמסלם: אז אתם רוצים שנתחיל בהקראה?
דוד אמסלם: טוב, רבותיי, אנחנו נתחיל את ההקראה, ברשותכם.
<עידו בן יצחק: תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016.
<עידו בן יצחק: תיקון תקנה 10: 1.
<עידו בן יצחק: בתקנה 10 לתקנות הרשות הארצית לכבאות והצלה (הנחה או פטור מתשלום אגרות)(הוראת שעה), התשע"ה-2015, במקום "עד יום ב' בטבת התשע"ז (31 בדצמבר 2016)", יבוא "עד יום כ"ג בטבת התשע"ט (31 בדצמבר 2018)".
דוד אמסלם: מה לגבי הנושא של הביטול?
<קרן גלאון: זה באותו סט של תקנות שממתין לדיון בוועדה.
דוד אמסלם: אני חשבתי שאנחנו מביאים דווקא את הסט השני.
דוד אמסלם: עכשיו אנחנו דנים על זה?
<לאה קריכלי: זה מה שהם אמרו - - -
<עידו בן יצחק: מה שאנחנו דנים עכשיו זה הארכת הוראת שעה לגבי הנחות ופטורים קיימים, מאחר שזה פוקע ב-31 בדצמבר.
<עידו בן יצחק: התקנות הנוספות זה סט שהוא לא תלוי בזמן של ה-31 בדצמבר, ולכן - - -
<קרן גלאון: אנחנו היינו מאוד שמחים לדון בו לפני, כי אנחנו ממש נערכים.
<קרן גלאון: זה המשך של חוק ההסדרים – מה שהיה תיקון גם של רישוי העסקים.
<קרן גלאון: אנחנו נערכים - - - לתחילת 2017 לשחרר אותם מהאגרות המבצעיות ומאגרת הרישוי של העסקים, שהיא במסלול תצהיר.
דוד אמסלם: מה שאמרתי, אני חשבתי שאנחנו כרגע מביאים את הקומפלט.
דוד אמסלם: אני חשבתי שאנחנו מביאים את הקומפלט.
<קרן גלאון: הקומפלט הונח בפני הוועדה.
דוד אמסלם: אני רוצה להזכיר מה היה: אתם זוכרים, אתם הבאתם את הסיפור הזה של התקנות האלה לפני מספר חודשים.
דוד אמסלם: אני כרכתי אותן עם ביטול האגרות וסיפרתי לכם גם שאני ישבתי גם עם המשרד לביטחון הפנים, עם השר, ישבתי גם עם משרד האוצר, ובסופו של דבר גם בתמיכתו של השר ובעידודו וגם בדחיפה של משרד האוצר, בגלל שבסך הכול היינו צריכים לייצר איזשהו מקור תקציבי.
דוד אמסלם: בסופו של דבר, הממשלה קיבלה החלטה באוגוסט השנה לגבי כל התקציב, ואחד מהם זה היה הסיפור הזה של ביטול האגרות.
דוד אמסלם: ביטול האגרות שאנחנו מדברים עליהן בעיקר.
דוד אמסלם: אנחנו לא מדברים על עסקים כל כך.
דוד אמסלם: אנחנו בעיקר דיברנו על בתי - - -
<קרן גלאון: אגרות מבצעיות.
דוד אמסלם: אגרות מבצעיות.
דוד אמסלם: שאם מישהו נשרף לו הבית, חס ושלום – איך אמרנו?
דוד אמסלם: בסוף גם נשרף לו הארנק, והוא צריך עוד, אחרי כמה חודשים, לקבל.
דוד אמסלם: לא משנה שכל עולמו חרב עליו.
דוד אמסלם: המצב היום הוא שעוד אחרי מספר חודשים הוא מקבל איזשהו bill.
דוד אמסלם: לפעמים זה 4,000 שקל, 5,000 שקל לשלם.
דוד אמסלם: ואם הוא לא משלם, מפעילים עליו גם הוצאות לפועל.
דוד אמסלם: ובקיצור, בן האדם מוצא את עצמו באיזה סרט שהוא בעצם סרט רע שמביא עוד סרט רע.
<קרן גלאון: אנחנו גיבשנו את הסט הזה, שגם הוא מונח לפני הוועדה.
דוד אמסלם: לכן, אני נדרשתי לנושא הזה.
דוד אמסלם: כשאני הבנתי שזה הסיפור, אני הבנתי שחייבים לשנות אותו ודחוף.
דוד אמסלם: עוד בשנה שעברה ישבתי עם השר שלכם, השר לביטחון הפנים, וגם עם משרד האוצר, וכפי שאמרתי, סגרנו את המתווה.
דוד אמסלם: עכשיו, אתם באתם אליי עם התקנות האלה לפני מספר חודשים.
דוד אמסלם: אמרתי לכם: תקשיבו, אנחנו ניתן לכם את זה עד סוף השנה, בגלל שעד אז אתם תסגרו לנו גם את הסיפור של כל מה שדיברנו עד עכשיו: ביטול האגרות.
דוד אמסלם: אז עכשיו אתם הבאתם את הארכה הזו - - -
<קרן גלאון: לא, אדוני.
<קרן גלאון: אנחנו הגשנו שני סטים.
<עידו בן יצחק: הם הביאו את שניהם.
<עידו בן יצחק: פשוט הם הביאו את זה אתמול.
<עידו בן יצחק: עכשיו, אנחנו את זה חייבים לסיים עד ה-31 בדצמבר.
<עידו בן יצחק: מאחר שאם לא נאשר את זה, אז לא יהיו הנחות ולא יהיו - - -
דוד אמסלם: כן, אבל גם אם לא נאשר את זה, בינתיים לא יפטרו את האנשים.
<עידו בן יצחק: בגלל זה אני לא אומר שאת זה צריך לקבוע, אבל פשוט מהיום להיום.
<בר כהן: צריך לקבוע את זה - - -
<קרן גלאון: אנחנו הבאנו את שני הסטים ואנחנו מבקשים להביא את זה כמה שיותר - - -
דוד אמסלם: רבותיי, אני רוצה להסביר.
דוד אמסלם: אני רוצה להגיד ליועץ המשפטי עידו בן יצחק: תקשיב, אני, מבחינתי, כל המערכת הזו שאנחנו מדברים עליה, היא אמורה להיכנס ב-1 לינואר 2017 תקציבית.
דוד אמסלם: אני מדבר תקציבית.
דוד אמסלם: אז לכן אני מתכוון לסגור את הסיפור של התקנות עד ה-1 לינואר.
דוד אמסלם: הרי בסופו של דבר מה יקרה?
דוד אמסלם: בסופו של דבר, אם אנחנו כרגע מתעכבים אצלנו, המצב האבסורדי שיקרה עכשיו שהמדינה כבר מגובה תקציבית.
דוד אמסלם: אין לה בעיה.
דוד אמסלם: היא אומרת: אני רוצה לפתור, אבל אנחנו עדיין עוד לא הסתדרנו.
דוד אמסלם: וכרגע, בתפר, עד שנאשר, אם תקרה איזושהי שריפה, אז בן האדם ימשיך לשלם את האגרות בגלל שהם לא יכולים לפטור אותו.
<לאה קריכלי: אנחנו יכולים לדבר על - - - יצא רק ביום חמישי אחרי הצהריים - - -
דוד אמסלם: יום חמישי האחרון?
<לאה קריכלי: האחרון, כן - - -
דוד אמסלם: למה העברתם את זה ליום חמישי?
<קרן גלאון: לקח זמן מוועדת ההעברות ושר האוצר.
<קרן גלאון: זה הרבה - - -
דוד אמסלם: אבל אתם יודעים שבסך הכול באוגוסט – אני מספר לכם – ב-11 לאוגוסט 2016, יום חמישי, וזה נגמר ביום שישי בבוקר, הייתה בעצם החלטת ממשלה לגבי מסגרת התקציב, וזה נכלל בה.
דוד אמסלם: אני קיבלתי טלפון בבוקר לגבי הנושא הזה.
<קרן גלאון: חד משמעית לא נכון.
<קרן גלאון: זו הייתה עבודה קשה של כל המעורבים.
דוד אמסלם: אז מאוגוסט עד היום, פתאום נזכרתם עכשיו?
<קרן גלאון: זה כמובן עבודה קשה של גיבוש הנוסח של השגת ההסכמות של משרד האוצר ושל משרד המשפטים ושל שר האוצר ושל ועדת האגרות, וכשוועדת האגרות לא - - - וכן הלאה וכן הלאה.
<קרן גלאון: אנחנו עשינו מאמצים, כל המערכות.
<קרן גלאון: מערכות המחשוב שלנו מוכנות להתחיל כבר ב-1.
<קרן גלאון: זאת אומרת, ברגע שיהיה אישור של התקנות, אנחנו ערוכים לפעולה.
דוד אמסלם: רק הבעיה זה הצ'ופצ'יק של הקומקום עכשיו.
דוד אמסלם: עכשיו, השאלה היא כזו: כמה זמן אנחנו צריכים בשביל זה?
<עידו בן יצחק: לדעתי, שעה וחצי.
דוד אמסלם: שעה וחצי – אתה מוכן מבחינת החומר?
<עידו בן יצחק: זה מהיום להיום אנחנו לא יכולים - - -
דוד אמסלם: כמה ימים אתה צריך בשביל זה?
<עידו בן יצחק: אני אמרתי: מבחינתי, אפשר להביא את זה בהמשך השבוע.
דוד אמסלם: המשך השבוע?
דוד אמסלם: אז אני מבקש לתאם מועד בהמשך השבוע.
דוד אמסלם: אני חייב לסיים את זה בגלל שכמו שאמרתי: אחרי שבסופו של דבר סגרנו את הכול, כרגע הרב רק לא בא לחתונה.
דוד אמסלם: הכול מוכן: יש תזמורת, יש אוכל, יש חתן-כלה, הכול בסדר – רק הרב עוד לא הגיע.
דוד אמסלם: אז אני באמת מבקש לייצר לזה את הזמן ביום רביעי.
דוד אמסלם: נשארנו עם יום רביעי, נכון?
<לאה קריכלי: יש את רביעי או חמישי.
<לאה קריכלי: אנחנו נבדוק - - -
דוד אמסלם: חמישי יהיה קשה לנו.
דוד אמסלם: יותר נוח יום רביעי.
<לאה קריכלי: בסדר - - - מבחינתי.
<לאה קריכלי: אני יודעת.
דוד אמסלם: היועץ המשפטי עידו בן יצחק, בוא נסכם שאנחנו טנטטיבית - - - ביום רביעי ואתה תעבור על החומר הזה.
דוד אמסלם: ואם צריך לשבת איתם, אז - - -
<עידו בן יצחק: כבר ישבתי איתם.
דוד אמסלם: ישבת איתם.
דוד אמסלם: אז הכול בסדר?
דוד אמסלם: אז, בעזרת השם, אנחנו נסיים את זה השבוע.
דוד אמסלם: אז כרגע, מה שנשאר זה לאשר את זה?
<לאה קריכלי: זה - - -
דוד אמסלם: עם עצמי אני מאשר את זה?
דוד אמסלם: מי בעד התקנות כפי שהוקראו, שירים את ידו.
דוד אמסלם: גם אין.
דוד אמסלם: הצבעה בעד – פה אחד נגד – אין נמנעים – אין תקנות הרשות הארצית לכבאות והצלה (הנחה או פטור מתשלום אגרות)(הוראת שעה)(תיקון מס' 2), התשע"ז-2016, נתקבלו.
דוד אמסלם: סך הכול, התקנות האלה אושרו.
דוד אמסלם: וביום רביעי, בעזרת השם, אנחנו נדון על התקנות השניות ונעביר אותן.
<קרן גלאון: תודה רבה.
<לאה קריכלי: - - -
דוד אמסלם: חייב.
<לאה קריכלי: כי - - -.
<לאה קריכלי: זה מה שאני אומרת - - -
דוד אמסלם: שכחתי.
דוד אמסלם: מתי יוצא ה-31 לחודש?
<עידו בן יצחק: ביום שבת.
דוד אמסלם: תביאי לי את זה ביום שני הבא.
<לאה קריכלי: שני?
דוד אמסלם: נגמור את זה ביום שני על הבוקר.
<קרן גלאון: אני יודעת שזה נשמע טכני, אבל מבחינתנו, מערכות המחשוב מכוונות.
<קרן גלאון: זאת אומרת, אנחנו צריכים לדעת לפני ה-1 אם הן נכנסות לתוקף ב-1.
<קרן גלאון: כי כל שינוי שהוועדה תכניס, כבר לא נוכל לשנות.
<קרן גלאון: זה משחק עכשיו גם ליישום של הדבר הזה.
<קרן גלאון: ואז המשמעות שזה לא יוכל - - -
דוד אמסלם: אנחנו יכולים להביא את התקנות גם רטרואקטיבית, אחורה?
<קרן גלאון: אבל זו בעיה טכנית - - -
דוד אמסלם: אני יכול להחיל אותן מה-1 לינואר?
<עידו בן יצחק: רוב הדברים כן.
<עידו בן יצחק: יש כמה דברים שלא, אבל - - -
<קרן גלאון: זה מקשה אחת מבחינת מערכת המחשוב.
דוד אמסלם: מה זה - - -?
<עידו בן יצחק: בוא נגיד ככה: כל מה שיורד, שהוא מקל, שהוא מטיב – זה יכול רטרואקטיבית.
<עידו בן יצחק: יש פה שלוש אגרות שמתייקרות, ואותן אנחנו לא יכולים - - -
דוד אמסלם: "מתייקרות" פחות מעניין.
<קרן גלאון: אבל זה הכול ביחד מבחינת מערכת המחשוב.
<גבריאלה פיסמן: - - - יכול להתעורר קושי בעניין של תחולה רטרואקטיבית מבחינת משרד המשפטים.
<גבריאלה פיסמן: כי אין פה סיבה מהותית לתחולה רטרואקטיבית.
<גבריאלה פיסמן: יש פה סיבה - - -
דוד אמסלם: הרי מה, אם אנחנו מעבירים משהו בנושא מיסוי, אנחנו לא יכולים להגיד: זה לא איזשהו משהו שהפתיע אותנו ואנחנו מבקשים שלוש שנים אחורה בהפתעה.
דוד אמסלם: אם אני עכשיו מביא נושא מיסוי.
דוד אמסלם: היום דנו, למשל, על פרק של מיסוי לגבי הנושא של תאגידי המים.
דוד אמסלם: תאגידי ביוב פה זה היה, ומים.
דוד אמסלם: יכולנו להחליט שזה ייכנס לתוקף בעוד שלושה חודשים או שזה יהיה אחורה.
<גבריאלה פיסמן: תחולה נדחית זה משהו שבוודאי אין - - - איתו שום בעיה, והוא תמיד בשגרת העבודה של הכנסת.
<גבריאלה פיסמן: לגבי תחולה רטרואקטיבית – זה צעד שהוא צעד חריג, וכדי להצדיק אותו, גם מבחינה משפטית, אנחנו צריכים הצדקה שהיא הצדקה מהותית.
<גבריאלה פיסמן: לא הצדקה של מערכות מחשוב לא ערוכות.
<גבריאלה פיסמן: אני חוששת שזה יכול להיות בעייתי.
<גבריאלה פיסמן: אני צריכה לבדוק את זה עם הגורמים אצלנו.
<קרן גלאון: אנחנו נשמח מאוד אם איכשהו נוכל לדון השבוע, כדי שנוכל ביום ראשון להיכנס לעידן אחר.
דוד אמסלם: תקשיבי, בואי נעשה דבר כזה.
דוד אמסלם: ביום רביעי אני אבוא מוקדם.
דוד אמסלם: נבוא מוקדם.
דוד אמסלם: כמה זמן אנחנו צריכים בשביל זה?
<לאה קריכלי: שעה וחצי - - -?
<עידו בן יצחק: שעה וחצי.
דוד אמסלם: אנחנו נתחיל את הדיון בשמונה וחצי.
דוד אמסלם: אני אעשה הצבעה בעשר.
<לאה קריכלי: אוקיי.
דוד אמסלם: אבל להבא אני מבקש לא - - - ללוחות הזמנים האלה.